
A N U N Ţ
În conformitate cu prevederile HG nr.1336/2022 - privind aprobarea  Regulamentului - cadru privind organizarea şi dezvoltarea carierei personalului contractual din sectorul bugetar plătit din fondurile publice, ale art. 30, alin.(4) din Legea nr. 53/2003 - Codul Muncii, Primăria comunei Negrileşti, judeţul Vrancea organizează
C O N C U R S
    pentru ocuparea postului contractual vacant de execuție de şef serviciu, pe perioada nedeterminată, nivel studii – medii (M) din cadrul Serviciului Voluntar pentru Situaţii de Urgenţă, din subordinea Consiliului Local al comunei Negrilești,  județul Vrancea, în data de 29 Septembrie 2026, ora 11:00 – proba scrisă la sediul Primăriei comunei Negrileşti, judeţul Vrancea – Sala de şedinţe. 
     Durata timpului de muncă este de 8 ore/zi, 40 ore/săptămână.
I. CONDIŢII GENERALE ŞI SPECIFICE DE PARTICIPARE LA CONCURS
La concurs poate participa orice persoană care îndeplineşte condiţiile generale şi  condiţiile specifice stabilite prin fişa postului, pentru ocuparea funcţiei contractuale:
1. Condiţii generale de participare – în conformitate cu Legea nr.53/2003 – Codul Muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

2. Condiţii specifice de participare:
 - Studii liceale, respectiv studii medii liceale, finalizate cu diploma de bacalaureat;

 - Varsta cuprinsă intre 18-50 ani;

 - Vechime in specialitatea studiilor: nu este cazul;
 - Cunoștințe de operare pe calculator - nivel mediu;
 - permis de conducere : categoria B;
 - apt din punct de vedere fizic, medical şi psihologic pentru funcţia de şef serviciu;

 - disponibilitate pentru lucru peste program sau la ore neprevăzute.
II. DOSARUL PENTRU CONCURS
        Conform art.35 din HG nr.1336/2022 privind aprobarea  Regulamentului - cadru privind organizarea şi dezvoltarea carierei personalului contractual din sectorul 
bugetar plătit din fondurile publice, pentru înscrierea la concurs candidaţii vor prezenta un dosar de concurs, care va conţine următoarele documente:

a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european. 
          Adeverinţa prevăzută la punctul g) care atestă starea de sănătate conţine, în clar, numărul, data, numele emitentului şi calitatea acestuia, în formatul standard.

          Copiile de pe actele prevăzute la lit. b) – e), se prezintă însoţite de documentele originale, care se certifică cu menţiunea „conform cu originalul”, de către secretarul comisiei de concurs.
III. TIPUL PROBELOR DE CONCURS, CALENDARUL DE DESFĂŞURARE, LOCUL, DATA ŞI ORA
 Concursul pentru ocuparea funcţiei de execuţie vacante (post unic) de şef serviciu (şef SVSU), constă în următoarele etape:
a) Selecţia dosarelor de înscriere;

b) Proba scrisă;

c) Interviul.

Calendarul de desfăşurare a concursului este:

· Publicarea anunţului: 07.09.2026
· Depunerea dosarelor de concurs ale candidaţilor: 07.09.2026 – 21.09.2026 ora 16:00;
· Selecţia dosarelor de concurs de către membrii comisiei: 23.09.2026;
· Afişarea rezultatelor selecţiei dosarelor: 24.09.2026, orele 16:00;

· Depunerea contestaţiilor privind rezultatele selecţiei dosarelor: 25.09.2026, orele 14:00;

· Afişarea rezultatelor soluţionării contestaţiilor selecţiei dosarelor: 28.09.2026, orele 14:00;

· Susţinerea probei scrise: 29.09.2026, orele 11:00;
· Afişarea rezultatelor la proba scrisă: 30.09.2026 ora 11:00;
· Depunerea contestaţiilor privind rezultatele obţinute la proba scrisă: 01.10.2026, ora 11:00;
· Afişarea rezultatelor soluţionării contestaţiilor: 02.10.2026, ora 11:00;
· Susţinerea interviului: 05.10.2026, ora 10:00;
· Comunicarea rezultatelor după susţinerea interviului: 05.10.2026, ora 12:00;
· Depunerea contestaţiilor privind rezultatul interviului: 06.10.2026, ora 12:00;
· Afişarea rezultatelor soluţionării contestaţiilor: 07.10.2026, ora 12:00;
· Afişarea rezultatului final al concursului: 08.10.2026, ora 12:00.
LOCUL DE DESFĂŞURARE A PROBELOR:
· Sediul primăriei comunei Negrileşti din str. Principală, nr.479, sat Negrileşti, comuna Negrileşti, judeţul Vrancea;

          Prevederi legale din HG nr.1336/2022 privind aprobarea  Regulamentului - cadru privind organizarea şi dezvoltarea carierei personalului contractual din sectorul bugetar plătit din fondurile publice:
Art. 37. - (1) Rezultatele selecţiei dosarelor de concurs se afişează de către secretarul comisiei de concurs, cu menţiunea "admis" sau "respins", însoţită, după caz, de motivul respingerii, la sediul autorităţii ori instituţiei publice organizatoare a concursului, precum şi pe pagina de internet a autorităţii sau instituţiei publice, în termen de o zi lucrătoare de la expirarea termenului prevăzut la art. 36 alin. (1).
(2) În situaţia în care între membrii comisiei de concurs există diferenţe de opinie care nu au putut fi soluţionate de comun acord, dosarul va fi declarat admis sau respins în funcţie de opinia majoritară, consemnată conform borderourilor individuale ale acestora. Membrul comisiei de concurs care nu este de acord cu opinia majoritară formulează opinie separată, motivată, şi o consemnează în borderoul individual.
(3) Până în ultima zi prevăzută pentru selecţia dosarelor, membrii comisiei de concurs pot solicita candidaţilor documente relevante, din categoria celor prevăzute la art. 35 alin. (1), pentru desfăşurarea concursului.
Art. 54. - (1) În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor verifică îndeplinirea de către candidatul contestatar a condiţiilor pentru participare la concurs în termen de o zi lucrătoare de la expirarea termenului de depunere a contestaţiilor.
(2) În situaţia în care între membrii comisiei de soluţionare a contestaţiilor există diferenţe de opinie care nu au putut fi soluţionate de comun acord, dosarul va fi declarat "admis" ori "respins" în funcţie de opinia majoritară, consemnată conform borderoului individual al acestora. Membrul comisiei de soluţionare a contestaţiilor care nu este de acord cu opinia majoritară formulează opinie separată, motivată, şi o consemnează în borderoul individual.
(3) În situaţia contestaţiilor formulate faţă de rezultatul probei scrise, probei practice sau al interviului, comisia de soluţionare a contestaţiilor analizează lucrarea sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestaţiilor.
     Se pot prezenta la următoarea etapă numai candidaţii declaraţi admişi la etapa precedentă.
IV. MODALITATEA DE ÎNSCRIERE LA CONCURS

Ptrivit dispoziţiilor art.35 alin. (8) din HG nr.1336/2022, dosarul de concurs se poate depune personal de către candidat, se poate transmite prin intermediul Poştei Române, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute mai sus la 
 II.Dosarul pentru concurs, în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
Nerespectarea prevederilor mai sus menţionate, conduce la respingerea candidatului.
V. BIBLIOGRAFIE CONCURS
1. Constitutia Romaniei, republicata, cu tematica Principii generale, Drepturile, libertăţile şi îndatoririle fundamentale. 

2. Titlul III ale partii a-VI-a din OUG nr.57/2019 privind Codul Administrativ;
3. Ordinul 75/2019 pentru aprobarea Criteriilor de performanta privind constituirea, incadrarea si dotarea serviciilor voluntare si a serviciilor private pentru situatii de urgenta;
4. Legea nr.481/2004 privind protectia civila, republicata cu tematica Organizarea protecţiei civile, Drepturile şi obligaţiile cetăţenilor, Atribuţii, obligaţii privind protecţia civilă, Înştiinţarea, avertizarea şi alarmarea;

5.  H.G 1579/2005 pentru aprobarea statutului personalului voluntar din serviciile de urgenta voluntare cu tematica Statutul personalului voluntar din serviciile de urgenţă voluntare;

6.  Legea nr. 78/2014 privind reglementarea activitatii de voluntariat in Romania, actualizata, cu tematica Reglementarea activităţii de voluntariat în România;
7. H.G nr.1491/2004 pentru aprobarea Regulamentului cadru privind structura organizatorica, atributiile, functionarea si dotarea comitetelor si centrelor operative pentru situatii de urgenta, actualizata, cu tematica Structura organizatorică, atribuţiile, funcţionarea şi dotarea comitetelor centrelor operative pentru situaţii de urgenţă;
8. OUG nr.21/2004 privind Sistemul National de Management al Situatiilor de Urgenta, actualizata;
9. Legea nr.307/2006 privind apararea impotriva incendiilor, republicata;
10.  Ordin nr.160/2007 pentru aprobarea Regulamentului de planificare, organizare, desfăşurare şi finalizare a activităţii de prevenire a situaţiilor de urgenţă prestate de serviciile voluntare şi private pentru situaţii de urgenţă;
11.  Ordinul M.A.I nr.163/2007 privind aprobarea Normelor generale de aparare impotriva incendiilor;

12.  Ordinul 1259/2006 pentru aprobarea normelor privind organizarea si asigurarea activitatii de instiintare, avertizare, prealarmare si alarmare in situatii de protectie civila.
13. HG nr.1854/2005 de aprobare a strategiei Nationale de Management al Riscului de Inundatii.
14.  Legea nr.53/2003 – privind Codul muncii, cu modificările şi completările ulterioare, cu tematica Incheierea contractului individual de muncă, Executarea contractului individual de muncă, Incetarea contractului individual de muncă.
      Candidaţii vor studia legislaţia actualizată la zi în raport cu modificările intervenite până la data susţinerii concursului.
      Anunţul afişat la sediul primăriei, se publică pe pagina proprie de internet a instituţiei organizatoare a concursului www.primarianegrilesti.ro şi se transmite spre publicare către portalul posturi.gov.ro prin intermediul adresei de e-mail: posturi@gov.ro, cu respectarea termenelor prevăzute.

       Relaţii suplimentare se obţin la sediul primăriei comunei Negrileşti, din str. Principală, nr.479, sat Negrileşti, comuna Negrileşti, judeţul Vrancea, la telefon: 0237/267035, 0237/267028, 0237/267290, e-mail: primaria.negrilesti@yahoo.com. 

